cyanic-selkie/wikianc huggingface dataset:
งูอนาคอนดายักษ์
ในปี ค.ศ. 1925 สาธุคุณวิคเตอร์ไฮนซ์ เห็นงูขนาดใหญ่ที่แม่น้ำริโอเนโกรซึ่งสาขาของแม่น้ำอเมซอน ท่านกล่าวว่าลำตัวของมันที่มองเห็นได้อย่างน้อยยาวกว่า 80 ฟุต และร่างกายมีความหนาเหมือนหนังกลอง
ต่อมาหนังสือพิมพ์เปอร์นัมบูโก ในบราซิลประจำวันที่ 24 มกราคม ค.ศ. 1948 ตีพิมพ์ภาพและพาดหัวว่า พบงูอนาคอนดาที่มีน้ำหนักกว่า 5 ตัน ขณะที่กำลังกินวัวไปครึ่งตัว โดยภาพส่วนหนึ่งแสดงให้เห็นซากงูที่ถูกชำแหละโดยชาวอินเดียนพื้นเมือง วัดความยาวได้ 113 ฟุต 4 เดือนต่อมาหนังสือพิมพ์นูตี อิลลัสตราดา ของริโอเดอจาเนโร ได้ลงภาพถ่ายของงูอนาคอนดาตัวหนึ่งที่ถูกฆ่าโดยทหารบก มีความยาวทั้งสิ้น 115 ฟุต
ในทวีปแอฟริกา เมื่อคริสต์ศตวรรษที่ 7  มีเรื่องเล่าของนักสำรวจว่า ในประเทศแอฟริกาใต้ บริเวณแม่น้ำออเรนจ์ มีถ้ำที่มีอัญมณีซุกซ่อนอยู่  โดยมีงูยักษ์ชื่อ กรูสสแลง เฝ้าอยู่ปากถ้ำ งูนี้มีลำตัวยาว 13 เมตร และเส้นผ่านศูนย์กลางลำตัวกว้าง 1 เมตร และมีความเชื่อของชนพื้นเมืองแถบน้ำตกอูกราบีส์ ซึ่งเป็นน้ำตกของแม่น้ำออเรนจ์ว่า ใต้น้ำตกเป็นที่อยู่ของงูใหญ่ที่เฝ้าสมบัติอยู่ในนั้น โดยเฉพาะอย่างยิ่งหลังฝนตก เมื่อปรากฏรุ้งขึ้น นั่นคือ ลำตัวของงูที่มานอนอาบแดด ซึ่งมีผู้อ้างว่าเคยพบเห็นงูตัวนี้ โดยอ้างว่ามีสีดำสนิททั้งตัว
พันเอกเรเน่ เลียร์ด ได้ขับเฮลิคอปเตอร์ของเขาจากเมืองกาตังกาในเบลเยียมคองโก ทันใดนั้นมีงูขนาดใหญ่ตัวหนึ่งได้โจมตีเฮลิคอปเตอร์ของเขา แต่เขาเอาตัวรอดพ้นได้และถ่ายรูปงูนั้นได้หลายรูป ประมาณความยาวได้กว่า 40–50 ฟุต
ในเดือนกุมภาพันธ์ ค.ศ. 2009 ปรากฏเป็นข่าวฮือฮาจากชาวพื้นเมือง บนเกาะบอร์เนียวของอินโดนีเซียว่าได้พบเห็นงูขนาดยักษ์ตัวหนึ่งแหวกว่ายอยู่ในแม่น้ำบนเกาะและถูกบันทึกภาพไว้ได้ ซึ่งน่าจะยาวกว่า 100 ฟุต แต่รูปนี้ก็ยังเป็นที่สงสัยอยู่ว่าเป็นการตกแต่งหรือไม่
และในเดือนพฤศจิกายน ปีเดียวกัน ที่เมืองกูผิง มณฑลเจียงซี ประเทศจีน ขณะมีการก่อสร้างถนนผ่านพื้นที่ป่า คนงานก่อสร้างก็พบกับงูขนาดใหญ่ยาวถึง 16.7 เมตร หนักถึง 300 กิโลกรัม อายุคาดว่าน่าจะอยู่ที่ 140 ปี ถึง 2 ตัว และหนึ่งในสองตัวนั้นก็ได้รับบาดเจ็บจากการถูกรถแบ็คโฮขุดถนนขุดถูกทำให้บาดเจ็บและตายลงในที่สุด อีกตัวก็หนีเข้าป่าไป ซึ่งซากงูตัวที่ตายนั้นได้ถูกถ่ายภาพและเป็นภาพที่แพร่หลายกันในประเทศจีน
เรื่องราวของงูอนาคอนดายักษ์ได้ถูกอ้างอิงในวัฒนธรรมสมัยนิยมหลายประการ เช่น ภาพยนตร์ฮอลลีวู้ด 3 ภาค เรื่อง Anaconda ในปี ค.ศ. 1997 Anacondas: The Hunt for the Blood Orchid ในปี ค.ศ. 2004 และ Anaconda 3: The Offspring ในปี ค.ศ. 2008 และเป็นสารคดีทางโทรทัศน์ของดิสคัฟเวอรี่ แชนนอลชุด Lost Tapes ในปี ค.ศ. 2009 ชื่อตอน Megaconda
ตากเพชร เลขาวิจิตร
ตากเพชร เลขาวิจิตร หรือ ฝุ่น (เกิดเมื่อวันที่ 15 ตุลาคม พ.ศ. 2533) เป็นนักแสดงและพิธีกรชาวไทยในสังกัดช่อง 7 เอชดี เกิดที่จังหวัดกำแพงเพชรเริ่มเข้าสู่ในวงการบันเทิงได้รับโอกาสแสดงมิวสิกวิดีโอเพลงต่าง ๆ และมีชื่อเสียงจากการแสดงภาพยนตร์เรื่อง อาฟเตอร์สคูล วิ่งสู้ฝัน และเป็นที่รู้จักกันในบทบาท "อภิรักษ์" จากละครรีเมคยอดนิยมเรื่อง ลูกไม้ไกลต้น
ประวัติ
ตากเพชรเป็นนักแสดงและพิธีกรชาวไทย ในสังกัดช่อง 7 เอชดีเกิดเมื่อวันที่ 15 ตุลาคม พ.ศ. 2533 ชื่อเล่น ไต้ฝุ่น เกิดที่จังหวัดกำแพงเพชร เป็นบุตรชายคนเล็กและมีพี่น้องร่วมกัน 2 คน และจบการศึกษาโรงเรียนมัธยมศึกษาที่โรงเรียนบดินทรเดชา (สิงห์ สิงหเสนี) สำเร็จการศึกษาระดับปริญญาตรีที่คณะวิศวกรรมศาสตร์ มหาวิทยาลัยธรรมศาสตร์ และ มหาวิทยาลัยนอตติงแฮม (ปริญญาตรี 2 ใบ) และปริญญาโทที่อิมพีเรียล คอลเลจ ที่ประเทศอังกฤษ ซึ่งเป็นปริญญาด้านวิศวกรรมศาสตร์ปัจจุบันตากเพชรทำงานเป็นวิศวกร บริษัท ปตท จำกัด(มหาชน)
การทำงาน
ตากเพชรเริ่มเข้าวงการบันเทิงเมื่อในปี พ.ศ. 2551 ตากเพชรมีผลงานมิวสิกวิดีโอเพลง อวดเก่ง โดยศิลปิน ขนมจีน และในเมื่อปี พ.ศ. 2552 ตากเพชรได้รับโอกาสร่วมแสดงมิวสิกวิดีโอเพลง จะมีสักวันที่เป็นของฉันมั้ย ศิลปิน Sevenday และเป็นพระเอกมิวสิกสิกวิดีโอเป็นที่รู้จักกันอีกคับคั่งต่อเมื่อในปี พ.ศ. 2553 ตากเพชรร่วมแสดงภาพยนตร์ร่วมกับ หลุยส์ เฮสดาร์ซัน เรื่อง อาฟเตอร์สคูล วิ่งสู้ฝัน เป็นที่รู้จักกันในบทบาท "ต้น" ต่อมาในปี พ.ศ. 2559 ตากเพชรได้ลงนามสัญญาเป็นนักแสดงสังกัดช่อง 7 เอชดีมีผลงานละครรีเมคยอดนิยมเรื่อง ลูกไม้ไกลต้น และได้รับโอกาสร่วมแสดงหนังจีนเรื่อง College of die arts เป็นต้น ภายหลังตากเพชรรับงานทางด้านการแสดงละครอีกคับคั่งและเมื่อในปี พ.ศ. 2561 ตากเพชรมีผลงานละครเรื่อง ดอกหญ้าในพายุ เป็นที่รู้จักกันในบทบาท "เดชา" แสดงคู่กับพระพาย รมิดา ธีรพัฒน์ และหลังจากนั้นมีผลงานละครรีเมคยอดนิยมเรื่อง นางทิพย์ เป็นที่รู้จักกันในบทบาท "ทินเทพ" และ "สาวิตฤ" แสดงคู่กับมุก มุกดา นรินทร์รักษ์ โดยมีผู้ติดตามในการรับชมและให้การสนับสนุนกันอีกคับคั่งทำให้ละครเรื่องนี้มีกระแสตอบรับและประสบความสำเร็จ ภายหลังตากเพชรได้รับโอกาสเป็นพระเอกเต็มตัวในละครซิทคอมเรื่อง รักสุดปลายนวม แสดงคู่กับจาด้า จาด้า อินโตร์เร เป็นครั้งแรกและได้รับกระแสตอบรับเรื่อยมา
ต่อมาตากเพชรมีผลงานละครยอดนิยมซิทคอมเรื่อง มรดกผีดก ผลิตโดย บริษัท มีเดีย ซีน จำกัด เมื่อในปี พ.ศ. 2563 แสดงคู่กับ ฟิล์ม ฉัตรดาว สิทธิผล ได้รับกระแสตอบรับจากแฟนๆละครอีกคับคั่งในขณะที่ละครกำลังออกอากาศตอนแรกและตอนสุดท้ายเป็นต้น
ประเทศไอซ์แลนด์ในโอลิมปิกเยาวชนฤดูร้อน 2018
ประเทศไอซ์แลนด์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติไอซ์แลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 9 คน ใน 4 ชนิดกีฬา ผลการแข่งขันครั้งนี้ประเทศไอซ์แลนด์ได้รับเหรียญรางวัลแบ่งเป็น 1 เหรียญทอง 0 เหรียญเงิน และ 0 เหรียญทองแดง รวมทั้งหมด 1 เหรียญ
กอล์ฟ
ผลการแข่งขันดังนี้ :
ดยุกแห่งซัสเซกซ์
ดยุกแห่งซัสเซกซ์ (Duke of Sussex) เป็นบรรดาศักดิ์หนึ่งของสหราชอาณาจักร ที่พระราชทานในรัชสมัยของพระเจ้าจอร์จที่ 3 ให้แก่เจ้าชายออกัสตัส เฟรเดอริก พระราชโอรสลำดับที่ 6 โดยพระองค์ยังได้รับพระราชทานอิสริยยศเป็นบารอนอาร์กโลว์ และเอิร์ลแห่งอินเวอร์เนสส์อีกสองบรรดาศักดิ์ในเวลาเดียวกัน
เจ้าชายออกัสตัส เฟรเดอริกทรงเสกสมรสสองครั้ง โดยครั้งแรกกับเลดีออกัสตา เมอร์เรย์ ในปีค.ศ. 1793 โดยถูกประกาศเป็นโมฆะในปีค.ศ. 1794 และครั้งต่อมากับเลดีเซซิเลีย กอร์ เมื่อ 2 พฤษภาคม ค.ศ. 1831 โดยการเสกสมรสทั้งสองครั้งนี้ไม่ได้รับพระราชทานพระบรมราชานุญาติ ตามพระราชบัญญัติการเสกสมรสของพระราชวงศ์ ค.ศ. 1772 จึงทำให้พระโอรสที่เกิดแก่พระชายาทั้งสองพระองค์ไม่สามารถสืบตระกูลได้ โดยเนื่องจากเลดีเซซีเลียไม่ถือเป็นพระชายาโดยสมบูรณ์ เธอจึงไม่ได้รับการต้อนรับโดยราชสำนัก ซึ่งทำให้เธอไม่สามารถออกงานร่วมกับพระสวามีได้ ในที่สุดเมื่อ 30 มีนาคม ค.ศ. 1840 เธอได้รับการแต่งตั้งเป็นดัชเชสแห่งอินเวอร์เนส โดยสมเด็จพระราชินีนาถวิกตอเรีย
เจ้าชายออกัสตัส เฟรเดอริก สิ้นพระชนม์โดยไม่มีทายาทสืบตระกูล บรรดาศักดิ์นี้จึงสิ้นสุดลงที่สมัยของพระองค์ในปี ค.ศ. 1843
ในปี ค.ศ. 2018 สมเด็จพระราชินีนาถเอลิซาเบธที่ 2 ทรงสถาปนาเจ้าชายแฮร์รี เป็น ดยุกแห่งซัสเซกซ์ สืบเนื่องจากงานเสกสมรสกับเมแกน มาร์เกิล ซึ่งต่อมาเป็นดัชเชสแห่งซัสเซกส์คนแรกในประวัติศาสตร์
ประเทศฟินแลนด์ในโอลิมปิกฤดูร้อน 1936
ประเทศฟินแลนด์ เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติฟินแลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 108 คน ใน 14 ชนิดกีฬา ผลการแข่งขันครั้งนี้ประเทศฟินแลนด์ได้รับเหรียญรางวัลแบ่งเป็น 7 เหรียญทอง 6 เหรียญเงิน และ 6 เหรียญทองแดง รวมทั้งหมด 19 เหรียญ
กรีฑา
ผลการแข่งขันดังนี้ :
ศาสนาพุทธในประเทศจีน
ศาสนาพุทธได้เข้ามาในประเทศจีน ดังที่ปรากฏในหลักฐาน เมื่อประมาณ พ.ศ. 608 ในรัชสมัยจักรพรรดิฮั่นหมิง พระองค์ได้จัดส่งคณะทูต 18 คน ไปสืบพระพุทธศาสนาในประเทศอินเดีย คณะทูตชุดนี้ได้เดินทางกลับประเทศจีนพร้อมด้วยพระภิกษุ 2 รูป คือ พระกาศยปมาตังคะและพระธรรมรัตนะ รวมทั้งคัมภีร์ของพระพุทธศาสนาอีกส่วนหนึ่งด้วย เมื่อพระเถระ 2 รูป พร้อมด้วยคณะทูตมาถึงลั่วหยาง จักรพรรดิฮั่นหมิงได้ทรงสั่งให้สร้างวัดเพื่อเป็นที่อยู่ของพระทั้ง 2 รูป นั้นซึ่งมีชื่อว่า วัดแป๊ะเบ๊ยี่ แปลเป็นไทยว่า วัดม้าขาว เพื่อเป็นอนุสรณ์แก่ม้าตัวที่บรรทุกพระคัมภีร์ทางพระพุทธศาสนากับพระเถระทั้งสอง หลังจากนั้นพระกาศปมาตังตะกับพระธรรมรัตนะได้แปลคัมภีร์พระพุทธศาสนาเป็นภาษาจีนเล่มแรก
ยุคราชวงศ์ถัง
ราชวงศ์ถัง (พ.ศ. 1161-1450) พระพุทธศาสนาก็เจริญสูงสุด เพราะได้รับการสนับสนุนจากพระเจ้าจักรพรรดิตลอดจนนักปราชญ์ราชบัณฑิตต่างๆโดยมีการสร้างวัดขึ้นหลายแห่ง และมีการแปลพระสูตรจากภาษาบาลีเป็นภาษาจีนมากมายพระพุทธศาสนาเริ่มเสื่อมลงเมื่อจักรพรรดิถังอู่จงขึ้นปกครองประเทศ เพราะพระองค์ทรงเลื่อมใสในลัทธิเต๋า พระองค์ได้ทำลายพระพุทธศาสนา เช่น ให้ภิกษุภิกษุณีลาสิกขาบท ยึดวัด ทำลายพระพุทธรูป เผาคัมภีร์ เป็นต้น พระพุทธศาสนาไม่ได้รับการอุปถัมภ์จากราชสำนัก ก็เริ่มเสื่อมลงตั้งแต่บัดนั้น
ยุคสาธารณรัฐจีน
ใน พ.ศ. 2455 ประเทศจีนได้เปลี่ยน ชื่อ ประเทศเป็นสาธารณรัฐจีน รัฐบาลไม่ได้สนับสนุนในพระพุทธศาสนา แต่สนับสนุนแนวความคิดของลัทธิมากซ์ ซึ่งลัทธิดังกล่าว ได้โจมตีพระพุทธศาสนาตลอดมา และมีการกระทำที่เป็นปฏิปักษ์ต่อพระพุทธศาสนามากขึ้นโดยเอาวัดไปใช้เป็นสถานที่ราชการอื่นๆ สถานการณ์ของพระพุทธศาสนาจึงยังไม่ดีขึ้น
ใน พ.ศ. 2465 พระภิกษุชาวจีนรูปหนึ่งชื่อว่าพระอาจารย์ไท่ซวี ได้ช่วยกู้ฐานะของพระพุทธศาสนาไว้บางส่วนคือ ท่านได้ทำการปฏิรูปพระพุทธศาสนาอย่างจริงจัง แม้จะมีกำลังน้อย เริ่มด้วยการตั้งวิทยาลัยสงฆ์ขึ้นที่ วูซัน เอ้หมิง เสฉวน และ หลิ่งหนาน เพื่อฝึกผู้นำทางพระพุทธศาสนาให้มีความรู้ทางพระธรรมวินัยและวิชาการทางโลกสมัยใหม่ และนำมาเผยแผ่เพื่อให้เกิดประโยชน์ต่อสังคม จนผู้คนเลื่อมใสมากขึ้น จึงตั้งพุทธสมาคมแห่งประเทศจีนขึ้น
ใน พ.ศ. 2472 ความพยายามของพระอาจารย์ไท่ซวี ทำให้ประชาชนและรัฐบาลจีนเข้าใจในพระพุทธศาสนาดีขึ้น ทางราชการได้ออกคำสั่งพิทักษ์ทรัพย์สินของวัดห้ามนำไปใช้ในกิจการอื่น
ใน พ.ศ. 2473 สาธารณรัฐจีนมีพระภิกษุและภิกษุณีรวม 738,000 รูป มีวัดทั้งสิ้น 267,000 วัด ซึ่งนับว่าพระพุทธศาสนาเจริญในประเทศจีนพอสมควร
ยุคสาธารณรัฐประชาชนจีน
ใน พ.ศ. 2492 สาธารณรัฐจีนได้เปลี่ยนชื่อประเทศอีกครั้งหนึ่ง เป็นสาธารณรัฐประชาชนจีน ปกครองด้วยลัทธิคอมมิวนิสต์ ลัทธิคอมมิวนิสต์นี้มีคำสอนที่ขัดแย้งกับพระพุทธศาสนาเป็นอย่างมาก พระพุทธศาสนาจึงไม่อาจอยู่ได้ในสาธารณรัฐประชาชนจีน ในระยะแรกพรรคคอมมิวนิสต์เห็นว่าพระพุทธศาสนายังมีอิทธิพลอยู่ในจิตใจของประชาชนจึงไม่ใช้ความรุนแรง
ใน พ.ศ. 2494 รัฐบาลได้ออกกฎหมาย เพิกถอนสิทธิวัดในการยึดครองที่ดิน ซึ่งเป็นการบีบให้พระสงฆ์ต้องลาสิกขาบทโดยทางอ้อม พระภิกษุที่ยังไม่ลาสิกขาก็ต้องไปประกอบอาชีพเอง เช่น ทำไร่ ทำนา เป็นต้น ทั้งที่ยังครองเพศเป็นภิกษุอยู่ และในช่วงปฏิวัติวัฒนธรรมครั้งใหญ่ของสาธารณรัฐประชาชนจีน
ใน พ.ศ. 2509-2512 ได้มีเหตุการณ์ที่กระทบกระเทือนต่อพระพุทธศาสนาเป็นอย่างมากคือ รัฐบาลได้ยึดวัดเป็นของราชการ ห้ามประกอบศาสนกิจต่างๆ การเผยแผ่พระพุทธศาสนาถือเป็นความผิดกฎหมาย พระภิกษุถูกบังคับให้ลาสิกขา พระคัมภีร์ต่างๆ ถูกเผา พระพุทธรูปและวัดถูกทำลายไปเป็นอันมาก จากเหตุการณ์นี้ทำให้พระพุทธศาสนา เกือบสูญสิ้นไปจากประเทศจีนเลยทีเดียว
พุทธศาสนาในปัจจุบัน
ในปัจจุบันได้มีการฟื้นฟูพระพุทธศาสนาลัทธิมหายานขึ้นใหม่ ในประเทศสาธารณรัฐประชาชนจีน นอกจากนี้รัฐบาลจีนยังให้การสนับสนุนจัดตั้งพุทธสมาคมแห่งประเทศจีน และสภาการศึกษาพระพุทธศาสนาแห่งประเทศจีนขึ้นในกรุงปักกิ่งอีกด้วย เพื่อเป็นศูนย์กลางการติดต่อเผยแผ่พระพุทธศาสนากับประเทศต่างๆ ทั่วโลก ปัจจุบันนี้ชาวจีนส่วนใหญ่นับถือพระพุทธศาสนาคู่ไปกับลัทธิขงจื๊อ และลัทธิเต๋า ซึ่งปัจจุบันมีผู้นับถือถึง 30%
พุทธศาสนาเถรวาทในจีน
ในประเทศจีน มีผู้นับถือพุทธศาสนาแบบเถรวาทเฉพาะในมณฑลยูนนาน ซึ่งโดยทั่วไปเป็นชนกลุ่มน้อยชาวไทลื้อและชาวไทใหญ่
พุทธศาสนาในสิบสองปันนา
พุทธศาสนาในสิบสองปันนาเป็นพุทธศาสนาเถรวาทลัทธิลังกาวงศ์ โดยได้รับอิทธิพลจากอาณาจักรล้านนาหรือเชียงใหม่ในปัจจุบัน แบ่งเป็น 2 นิกายเช่นเดียวกับพุทธศาสนาในเชียงใหม่คือ
กองพลทหารราบที่ 2 (สหรัฐ)
กองพลทหารราบที่ 2 (2nd Infantry Division; อักษรย่อ: 2ID, 2nd ID หรือ Second D) หรือสมญานาม "หัวอินเดียนแดง" เป็นส่วนหนึ่งของกองทัพบกสหรัฐ ซึ่งภารกิจหลักในปัจจุบันคือการป้องกันประเทศเกาหลีใต้ในกรณีที่มีการรุกรานจากประเทศเกาหลีเหนือ มีทหารประมาณ 17,000 นายในกองทหารราบที่ 2 โดยมี 10,000 นายประจำการในเกาหลีใต้ คิดเป็นประมาณ 35 เปอร์เซ็นต์ของกำลังพลกองทัพสหรัฐในเกาหลี
ศาสนาพุทธในประเทศจีน
พุทธศาสนาในเขตปกครองตนเองไทใต้คง
พุทธศาสนาแพร่เข้าสู่เขตปกครองตนเองไทใต้คงเมื่อราวพุทธศตวรรษที่ 19-20 แบ่งออกเป็น 4 นิกายคือ เมื่อ พ.ศ. 2532 สำรวจพบว่าชาวพุทธในไต้คง เป็นชาวไทใหญ่ 90% ชาวปะหล่องและชาวอาชาง 10% ในจำนวนนี้นับถือนิกายปายจอง 52% นิกายโตเล 33% นิกายกึงโยน 12% และนิกายชุติ 3%
กองพลทหารราบที่ 2 (สหรัฐ)
กองพลทหารราบที่ 2 มีลักษณะเฉพาะตรงที่เป็นกองพลกองทัพบกสหรัฐเพียงกองเดียวที่ประกอบขึ้นจากทหารเกาหลีใต้บางส่วน เรียกว่าโครงการเสริมกำลังทหารของเกาหลีในกองทัพสหรัฐ (KATUSA) โครงการนี้เริ่มใน ค.ศ. 1950 โดยข้อตกลงกับอี ซึง-มัน ผู้เป็นประธานาธิบดีคนแรกของเกาหลีใต้ ทหารของโครงการเสริมกำลังทหารของเกาหลีในกองทัพสหรัฐประมาณ 27,000 นายเข้าประจำการกับกองกำลังสหรัฐเมื่อสิ้นสุดสงครามเกาหลี ส่วนในเดือนพฤษภาคม ค.ศ. 2006 ทหารโครงการเสริมกำลังทหารของเกาหลีในกองทัพสหรัฐประมาณ 1,100 นายได้เข้าประจำการกับกองพลทหารราบที่ 2 นอกจากนี้ ยังมีทหารดัตช์มากกว่า 4,748 นายที่ได้รับมอบหมายให้เข้าร่วมกองพลนี้ระหว่าง ค.ศ. 1950 ถึง 1954
หมายความว่าเป็นกองพลทหารราบที่ 2-กองพลผสมสาธารณรัฐเกาหลี/สหรัฐ ซึ่งกองพลนี้เสริมด้วยกองพลน้อยชุดรบแบบหมุนเวียนจากกองพลที่เหลือของกองทัพสหรัฐ
สงครามโลกครั้งที่หนึ่ง
กองพลทหารราบที่ 2 ได้รับการจัดตั้งขึ้นครั้งแรกเมื่อวันที่ 21 กันยายน ค.ศ. 1917 ในกองทัพประจำการ และได้รับการจัดวางเมื่อวันที่ 26 ตุลาคม ค.ศ. 1917 ที่บูร์มอ จังหวัดโอต-มาร์น ประเทศฝรั่งเศส
ใต้เงาตะวัน
ใต้เงาตะวัน เป็นละครโทรทัศน์แนว โรแมนติก และ ดราม่า ถูกสร้างขึ้นเป็นครั้งแรกทาง ช่อง 3 HD จากบทประพันธ์ของ ปิยะพร ศักดิ์เกษม นำแสดงโดย หมาก-ปริญ สุภารัตน์ และ โบว์-เมลดา สุศรี มาคู่กันเป็นครั้งแรก ออกอากาศทุกวัน พุธ - พฤหัสบดี เวลา 20.30 น. (เวลามาตรฐานไทย) ต่อจากละครเรื่องเพราะรัก เริ่มตอนแรกวันที่ 29 มีนาคม พ.ศ. 2566
ดี ไซด์ ทรอยเมไร
ดี_ไซด์ ทรอยเมไร (D_CIDE TRAUMEREI) เป็นโปรเจกต์สื่อผสม ผลิตโดย Bushiroad, Sumzap และ Drecom ประกอบด้วยเกมสำหรับโทรศัพท์มือถือซึ่งจะเปิดตัวในไตรมาสที่ 3 ของปี พ.ศ. 2564 และซีรีส์อนิเมะโทรทัศน์โดยสตูดิโอ Sanzigen เริ่มออกอากาศตั้งแต่วันที่ 10 กรกฎาคม พ.ศ. 2564
รถไฟใต้ดินบรัสเซลส์
เส้นทางและสถานี
ทั้งหมด 4 เส้นทาง 59 สถานี (เมื่อไม่รวมเส้นทางรถราง)
เนเฟรูที่ 3
เนเฟรูที่ 3 มีความหมายว่า "ความสวยงาม" เป็นพระราชินีแห่งอียิปต์โบราณของราชวงศ์ที่สิบสอง พระองค์เป็นธิดาของของฟาโรห์อเมเนมเฮตที่ 1 (ปกครอง 1991-1962 ปีก่อนคริสตกาล) เป็นพระมเหสีของฟาโรห์เซนุสเรตที่ 1 (ปกครอง 1971-1926 ปีก่อนคริสตกาล) และพระองค์เป็นมารดาของฟาโรห์อเมเนมเฮตที่ 2
โอตานิ โยชิตสึงุ
โอตานิ โยชิตสึงุ (大谷 吉継, 1558 – 21 ตุลาคม 1600) เป็นซามูไร ในยุคเซ็งโงกุ จนถึงยุคอาซูจิ–โมโมยามะ เป็นหนึ่งในผู้ติดตามของโทโยโตมิ ฮิเดโยชิ เสียชีวิตในยุทธการที่เซกิงาฮาระ
ฟรันเชสโก เดล กอสซา
ฟรานเชสโค เดล คอสสา (Francesco del Cossa) (ราว ค.ศ. 1430 - ราว ค.ศ. 1477) เป็นจิตรกรยุคฟื้นฟูศิลปวิทยาของอิตาลีตอนต้นของตระกูลการเขียนภาพแบบเฟอร์ราราของคริสต์ศตวรรษที่ 15 ผู้มีความเชี่ยวชาญทางการเขียนจิตรกรรมฝาผนัง
ประวัติ
ฟรานเชสโค เดล คอสสาเป็นบุตรของคริสโตฟาโน เดล คอสสาช่างสลักหินในเฟอร์ราราในประเทศอิตาลีที่เกิดเมื่อราว ค.ศ. 1430 แม้ว่าชีวิตและงานสมัยแรกไม่เป็นที่ทราบกันเท่าใดนักแต่ก็ทราบว่าได้เดินทางออกจากเฟอร์ราราเมื่ออายุยี่สิบหรือสามสิบกว่าๆ
งานที่มีชื่อเสียงที่สุดของคอสสาคืองานจิตรกรรมฝาผนัง งานชิ้นหนึ่งในบรรดางานเขียนชิ้นแรกๆ เป็นงานที่เขียนในปี ค.ศ. 1456 ในฐานะผู้ช่วยของบิดาผู้ได้รับจ้างให้เขียนและสลักประติมากรรมสำหรับแท่นบูชาเอกในชาเปลของวังพระสังฆราชในเฟอร์รารา
จิตรกรรมฝาผนังอุปมานิทัศน์ในวังสคิฟาโนเอีย
งานเขียนที่วังสคิฟาโนเอียเป็นงานที่ทำร่วมกับโคสิโม ทูรา โคสิโมมีชื่อเสียงจากการเขียนจิตรกรรมฝาผนังตกแต่งวังฤดูร้อนชื่อวังสคิฟาโนเอียที่ตั้งอยู่นอกประตูเมือง ทั้งสองคนเขียนงานที่เป็นงานอุปมานิทัศน์ที่ซับซ้อนในบริบทของ “วัฏจักรสิบสองเดือน” (Cycle of the Year) ที่ประกอบด้วยจักรราศี และเหตุการณ์ที่เกิดขึ้นในรอบสิบสองเดือนของแต่ละปี จิตรกรรมฝาผนังเพิ่งได้รับการบูรณปฏิสังขรณ์ในคริสต์ศวรรษที่ 20 และมีอยู่สามภาพที่น่าจะเป็นที่แน่นอนว่าเขียนโดยคอสสา ในบรรดาสามภาพภาพกลุ่มเด็กเปลือยเป็นฝูงในภาพ “อุปมานิทัศน์ของเดือนพฤษภาคม” เป็นภาพที่เด่นที่สุดที่ดูจะเหมาะสมกับการเป็นสัญลักษณ์ของฤดูใบไม้ผลิ
“อุปมานิทัศน์ของเดือนเมษายน” มีภาพของไตรเทพีแห่งคุณธรรม (Three Graces) ซึ่งเป็นหนึ่งในภาพเขียนแรกๆ ของยุคหลังคลาสสิกที่เป็นภาพนางอัปสรเปลือยร่ายรำประสานกัน ที่ปรากฏในงานเขียนต่อมาของซานโดร บอตติเชลลีในภาพ “ฤดูใบไม้ผลิ” ที่เขียนในปี ค.ศ. 1482 และราฟาเอลในภาพ “ไตรเทพีแห่งคุณธรรม” ในปี ค.ศ. 1501 ถ้าเวลาเสียชีวิตของคอสสาถูกต้องก็แปลว่าคอสสาเขียนภาพนี้ก่อนบอตติเชลลีและราฟาเอล
คอสสาในโบโลนยา
เมื่อไม่พอใจกับค่าจ้างที่ได้รับเป็นตารางเมตรจากบอร์โซ เดสเต (Borso d'Este) ผู้เป็นดยุคแห่งเฟอร์รารา คอสสาก็ประท้วงว่าได้ค่าจ้างพอๆ กับคนหมดหนทางในเฟอร์รารา คอสสาจึงเดินทางออกจากเฟอร์ราราไปโบโลนยาในปี ค.ศ. 1470 ในโบโลนยาคอสสาก็ได้รับงานจ้างหลายชิ้นภายใต้การอุปถัมภ์ของตระกูลเบนติโวกลิโอ (Bentivoglio) และได้เขียนงานชิ้นเอกสองชิ้น “พระแม่มารีและพระบุตรและนักบุญสององค์และอัลแบร์โต เดคาตาเนอิ” (ค.ศ. 1474) และจิตรกรรมฝาผนัง “พระแม่มารีบาราคาโน” (Madonna del Baracano) ที่เป็นภาพพระแม่มารีและพระบุตรและภาพเหมือนของจิโอวานนิ เบนติโวกลิโอ (Giovanni Bentivoglio) และมาเรีย วินซิเกอร์รา (Maria Vinziguerra) (ค.ศ. 1472)
หอศิลป์แห่งชาติ, ลอนดอนมีภาพเขียนของนักบุญวินเซนต์ เฟอร์เรอร์ที่เขียนโดยคอสสา, เดรสเดนมีภาพ “การประกาศของเทพ” ที่เดิมเชื่อกันว่าเขียนโดย Pollaiuolo และภาพเหมือนด้านข้างที่ลอคโคพาร์คใกล้ดาร์บีที่เชื่อกันว่าเป็นภาพเหมือนของแอร์โคเล เดสเตที่ 1 ดยุคแห่งเฟอร์รารา นอกจากนั้นแล้วคอสสาก็ยังสร้างหน้าต่างประดับกระจกสี ชิ้นที่ดีที่สุดเป็นหน้าต่างกลมที่วัดซานจิโอวานนิอินมอนเตเป็นหน้าต่างนักบุญจอห์นแห่งพัทโมส
แหล่งข้อมูลอื่น
1430 1477
โชว์แมนบันลือโลก
โชว์แมนบันลือโลก เป็นภาพยนตร์เพลงชีวประวัติของ พี. ที. บาร์นัม (P. T. Barnum) จากประเทศสหรัฐอเมริกา มีกำหนดออกฉายปี 2017 กำกับโดย Michael Gracey
เจ้าแม่จู๊แซเนี้ย
เจ้าแม่จูแซเนี้ย  หรือ เจ้าแม่ประทานบุตร เป็นเทพธิดาในศาสนาชาวบ้านจีนและลัทธิเต๋า โดยพระนางคือเทพธิดาผู้อุปถัมป์และดูแลการตั้งครรภ์ การคลอดบุตรของสตรีและความเป็นมารดร พระนางได้รับการนิยมบูชามากที่สุดในฮกเกี้ยนภาคใต้ ไต้หวัน และเขตเฉาซาน (潮汕) ประติมานวิทยาของเทวรูปส่วนมากตามประเพณีนิยมให้ทรงสมุดและปากกาอันหมายถึงทรงเป็นผู้คุ้มครองชะตาของทารกและเด็กทั้งหลาย โดยทั่วไปคนฮกเกี้ยนนิยมขนานนามท่านแบบลำลองว่า จูแซม่า  และพระนางได้รับการยกย่องบูชาในการที่ดูแลเรื่องการกำเนิดบุตรของชาวฮกเกี้ยน ไต้หวัน และ แต้จิ๋วเป็นอย่างมาก
เทพปกรณัม
จากบันทึกเจี้ยน หนิงฝู่ ซึ่งได้รับความนิยมอย่างแพร่หลาย สมัยราชวงศ์ซ่ง สะใภ้ของสวีชิงซาว ตั้งครรภ์สิบเจ็ดเดือน แล้วก็ยังไม่คลอดในขณะที่สมาชิกในบ้านไม่สบายใจอย่างยิ่ง ก็มีสตรีผู้หนึ่งปรากฏตัวเดินเข้ามาโดยขนานนามตนเองว่า "เฉิน" เล่าว่านางนั้นมาจากอำเภอกู่เถียน มณฑลฮกเกี้ยน อาสามารับทำคลอดให้โดยเฉพาะ นางจึงให้สวีชิงซาวจัดห้องเฉพาะไว้ห้องหนึ่ง จากนั้นก็ให้ขุดรูตรงกลางห้องไว้รูหนึ่ง แล้วให้นำหญิงมีครรภ์วางไว้ข้างบน พร้อมทั้งสั่งให้คนใช้ให้ถือไม้คอยระวังป้องกัน ไม่นานหญิงผู้นั้นก็ได้คลอดงูขาวออกมาตัวหนึ่ง เมื่องูได้เลื้อยลงไปชั้นล่างก็ถูกคนใช้ตีตาย ส่วนหญิงครรภ์ผู้นั้นก็ปลอดภัย สวีชิงซาวได้ให้ของขวัญมากมายแก่หญิงผู้นั้นเป็นการ ตอบแทนคุณ หญิงผู้นั้นปฏิเสธแข็งขัน โดยไม่รับของใด ๆ ทั้งสิ้น แต่นางก็ขอผ้าเช็ดหน้าเพียงผืนเดียว และขอให้สวีชิงซาวเขียนอักษรจีนให้ว่า "สวีชิงซาวได้มอบให้แก่หญิงตระกูลเฉิน"
หลังจากนั้นนางก็จากไป ไม่นาน สวีชิงซาวย้ายตำแหน่งไปที่เมืองฝูโจว จึงหาคนไปสืบเสาะหาหญิงแซ่เฉินผู้นั้น แต่หาทั่วเมืองแล้วก็ไม่พบ ต่อมาได้ยินว่าที่นี่มีศาลเจ้าแม่เฉิน หญิงชาวบ้านเมื่อคลอดยาก เจ้าแม่ ก็มักจะแปลงร่างมาช่วยหญิงมีครรภ์บ่อย ๆ เมื่อสวีชิงซาวเดินเข้าไปในศาลเจ้าดู เห็นผ้าเช็ดหน้า ผืนหนึ่งอยู่บนเทวรูป ของเจ้าแม่และเป็นผืนที่ตนให้ เมื่อมองไปด้านบนของเทวรูป ก็มีคำที่ตนเขียนไว้ให้ แก่หญิงแซ่เฉินผู้นั้น ครั้นแล้วเพิ่งรู้ว่า หญิงแซ่เฉินผู้นั้นที่แท้ก็คือ เทพที่ทำหน้าที่ดูแลช่วยเหลือ ในการคลอด ซึ่งชาวบ้านเรียกกันว่า "เจ้าแม่กำเนิด" หรือเทพเจ้าประทานบุตร นั่นเอง
ความเชื่อ
โดยทั่วไปในการบูชาเพื่อขอบุตร หากปารถนาบุตรชายมักเอาดอกไม้สีขาวไปถวาย​ หากปารถนาบุตรสาวมักนำดอกไม้สีแดงไปถวายแด่เทวรูปของพระนาง
ศิลปะอียิปต์โบราณ
ศิลปะอียิปต์ อยู่ในช่วงเวลา 3,000 ปี ก่อนคริสต์ศักราชถึงคริสต์ศักราชที่ 1000 ชาวอียิปต์มีศาสนาและพิธีกรรมอันซับซ้อน แทรกซึมอยู่เป็นวัฒนธรรมอยู่ในสังคมเป็นเวลานาน มีการนับถือเทพเจ้าที่มีลักษณะอันหลากหลาย ดังนั้น งานจิตรกรรม ประติมากรรม และ สถาปัตยกรรมส่วนมากจึงเป็นเรื่องเกี่ยวกับศาสนา พิธีกรรม โดยเฉพาะพิธีฝังศพ ซึ่งมีความเชื่อว่าเมื่อตายแล้วจะยังมีชีวิตอยู่ในโลกใหม่ได้อีก จึงมีการรักษาศพไว้อย่างดี และนำสิ่งของเครื่องใช้ที่มีค่าของผู้ตายบรรจุตามลงไปด้วย
จิตรกรรม
งานจิตรกรรมของอียิปต์ เป็นภาพที่เขียนไว้บนฝาผนังสุสานและวิหารต่าง ๆ สีที่ใช้ เขียนภาพทำจากวัสดุทางธรรมชาติ ได้แก่เขม่าไฟ สารประกอบทองแดง หรือสีจากดินแล้วนำมาผสมกับน้ำและยางไม้ ลักษณะของงานจิตรกรรมเป็นงานที่เน้นให้เห็นรูปร่างแบน ๆ มีเส้นรอบ นอกที่คมชัด จัดท่าทางของคนแสดงอิริยาบถต่าง ๆ ในรูปสัญลักษณ์มากกว่าแสดงความเหมือนจริงตามธรรมชาติ มักเขียนอักษรภาพลงในช่องว่างระหว่างรูปด้วย และเน้นสัดส่วนของสิ่งสำคัญในภาพให้ใหญ่โตกว่าส่วนประกอบอื่น ๆ เช่นภาพของกษัตริย์หรือฟาโรห์ จะมีขนาดใหญ่กว่า มเหสี และคนทั้งหลาย นิยมระบายสีสดใส บนพื้นหลังสีขาว
ประติมากรรม
งานประติมากรรมของอียิปต์ จะมีลักษณะเด่นกว่างานจิตรกรรม มีตั้งแต่รูปแกะสลักขนาดมหึมาไปจนถึงผลงานอันประณีตบอบบางของพวกช่าทงทอง ชาวอิยิปต์นิยมสร้างรูปสลักประติมากรรมจากหินชนิดต่าง ๆ เช่น หินแกรนิต หินดิโอไรด์ และหินบะซอลท์  หรือบางทีก็ เป็นหินอะลาบาสเตอร์ ซึ่งเป็นหินเนื้ออ่อนสีขาว ถ้าเป็นประติมากรรมขนาดใหญ่ก็มักเป็นหินทราย  นอกจากนี้ยังมีการทำจากหินปูน และไม้ซึ่งมักจะพอกด้วยปูนและระบายสีด้วย งานประติมากรรมขนาดเล็กมักจะทำจากวัสดุมีค่า เช่น ทองคำ เงิน อิเลคตรัม  หินแลพิสแลซูลี  เซรามิค ฯลฯ
ประติมากรรมของอียิปต์มีทั้งแบบนูนต่ำ แบบลอยตัว แบบนูนต่ำมักจะแกะสลักลวดลายภาพบนผนัง บนเสาวิหาร และประกอบรูปลอยตัว  ประติมากรรมแบบลอยตัวมักทำเป็น รูปเทพเจ้าหรือรูปฟาโรห์ ที่มีลักษณะคล้ายกับเทพเจ้า นอกจากนี้ยังทำเป็นรูปข้าทาสบริวาร สัตว์เลี้ยง และ สิ่งของเครื่องใช้ต่าง ๆ เพื่อใช้ประกอบในพิธีศพอีกด้วย   ในที่นี้ทางเราจึงให้ข้อมูลครบถ้วน
สถาปัตยกรรม
สถาปัตยกรรมอียิปต์ ใช้ระบบโครงสร้างเสาและคาน แสดงรูปทรงที่เรียบง่ายและ แข็งทื่อ ขนาดช่องว่างภายในมีเล็กน้อยและต่อเนื่องกันโดยตลอด สถาปัตยกรรมสำคัญของชาวอียิปต์ได้แก่ สุสานที่ฝังศพ ซึ่งมีตั้งแต่ของประชาชนธรรมดาไปจนถึงกษัตริย์ ซึ่งจะมีความวิจิตร พิสดาร ใหญ่โตไปตามฐานะ และอำนาจ ลักษณะของการสร้างสุสานที่เป็นสถาปัตยกรรมสำคัญแห่งยุคก็คือ พีระมิด พีระมิดในยุคแรกเป็นแบบขั้นบันได หรือเรียกว่า มัสตาบา ต่อมามีการพัฒนา รูปแบบวิธีการก่อสร้างจนเป็นรูปพีระมิดที่เห็นในปัจจุบัน นอกจากนี้ ยังมีการสร้างวิหารเทพเจ้า เพื่อใช้ประกอบพิธีกรรมของนักบวช และวิหารพิธีศพ เพื่อใช้ประกอบพิธีศพ ในสมัยอาณาจักรใหม่ วิหารเหล่านี้มีขนาดใหญ่โต และสวยงาม  ทำจากอิฐและหิน ซึ่งนำรูปแบบวิหารมาจากสมัยอาณาจักรกลางที่เจาะเข้าไปในหน้าผา บริเวณหุบผากษัตริย์และ หุบผาราชินี ซึ่งเป็นบริเวณที่มีสุสานกษัตริย์และราชินีฝังอยู่เป็นจำนวนมาก
สงครามรัสเซีย-เยอรมัน
สงครามรัสเซีย-เยอรมัน อาจจะหมายถึง
แผ่นดินไหวในประเทศพม่า เมษายน พ.ศ. 2559
'''แผ่นดินไหวในประเทศพม่า เมษายน พ.ศ. 2559''' เป็นแผ่นดินไหวขนาด 6.9 ตามมาตราขนาดโมเมนต์ ที่เกิดขึ้นเมื่อวันที่ 13 เมษายน เวลา 20:25 น. ตามเวลาท้องถิ่นของประเทศพม่า (UTC+06:30) ซึ่งมีจุดเกิดแผ่นดินไหวอยู่ทางตะวันตกเฉียงเหนือของเมืองมัณฑะเลย์ แผ่นดินไหวครั้งนี้รู้สึกแรงสั่นสะเทือนได้ถึงประเทศบังกลาเทศ และ อินเดีย รวมไปถึงประเทศไทย ที่อำเภอแม่สาย จังหวัดเชียงราย
เหตุการณ์นี้มีผู้ที่ได้รับบาดเจ็บในบังกลาเทศจำนวน 50 คน ในเมืองจิตตะกอง
สโมสรฟุตบอลฮัมมาร์บี
สีประจำสโมสรคือเขียวและขาว อย่างไรก็ตามในช่วงปี ค.ศ. 1918-1978 ทางสโมสรเคยใช้เสื้อเหย้าลายดำ-เหลือง สโมสรเป็นที่รู้จักในด้านแฟนบอลที่ส่งเสียงเชียร์เสียงดัง และทำสถิติผู้ชมในสนามมากที่สุดในกลุ่มประเทศนอร์ดิก ฮัมมาร์บีเป็นสโมสรแรกในสวีเดนที่ริเริ่มการใช้เพลงประจำสโมสรในปี ค.ศ. 1970
ฮัมมาร์บีเป็นหนึ่งในสโมสรที่มีขนาดใหญ่ที่สุดในยุโรปในแง่ของจำนวนผู้เล่นทุกรุ่นอายุ ซึ่งมีมากกว่า 3,000 คน
สโมสรฟุตบอลฮัมมาร์บีมีส่วนเกี่ยวข้องกับสมาคมฟุตบอลสต็อกโฮล์ม
วังสวนผักกาด
วังสวนผักกาด เดิมเป็นสวนผักกาด เป็นวังที่ประทับของพระเจ้าวรวงศ์เธอ กรมหมื่นนครสวรรค์ศักดิพินิต และ หม่อมราชวงศ์พันธุ์ทิพย์ บริพัตร (เทวกุล) ตั้งอยู่บนพื้นที่ 6 ไร่ บนถนนศรีอยุธยา เขตราชเทวี กรุงเทพมหานคร โดยสร้างเพื่อประทับในช่วงสุดสัปดาห์ และเปิดให้บุคคลภายนอกเข้าชมศิลปะและโบราณวัตถุ โดยที่เจ้าของบ้านยังใช้เป็นที่พำนักอยู่ ตั้งแต่ พ.ศ. 2495 ภายหลังจากพระเจ้าวรวงศ์เธอ พระองค์เจ้าจุมภฏพงษ์บริพัตร กรมหมื่นนครสวรรค์ศักดิพินิต สิ้นพระชนม์เมื่อ พ.ศ. 2502 พระชายา คือ หม่อมราชวงศ์พันธุ์ทิพย์ บริพัตร ได้มอบให้วังสวนผักกาดอยู่ในความดูแลของ มูลนิธิจุมภฏ-พันธุ์ทิพย์ และเปิดเป็น พิพิธภัณฑ์วังสวนผักกาดตั้งแต่นั้นมา
วัตถุโบราณที่จัดแสดงในพิพิธภัณฑ์ที่น่าสนใจนั้นได้แก่ ประติมากรรมพระอุมาเทวีศิลปะลพบุรี, หอเขียนลายรดน้ำสมัยอยุธยาตอนปลาย, และโบราณวัตถุจากแหล่งโบราณคดีบ้านเชียง จ.อุดรธานี
อาคาร-บ้านในวังสวนผักกาด
วังสวนผักกาดมีอาคารและบ้านหลายแห่งด้วยกันดังนี้
สาธารณรัฐเอสโตเนียในโอลิมปิกฤดูร้อน 1936
ประเทศเอสโตเนีย เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติเอสโตเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 37 คน ใน 8 ชนิดกีฬา ผลการแข่งขันครั้งนี้ประเทศเอสโตเนียได้รับเหรียญรางวัลแบ่งเป็น 2 เหรียญทอง 2 เหรียญเงิน และ 3 เหรียญทองแดง รวมทั้งหมด 7 เหรียญ
ชัยชนะอย่างถล่มทลาย
ชัยชนะอย่างถล่มทลาย หรือ แลนด์สไลด์ (landslide victory) คือผลการเลือกตั้งที่ผู้สมัครหรือพรรคหนึ่ง ๆ ได้รับชัยชนะอย่างท่วมท้น คำนี้ได้รับความนิยมขึ้นมาในคริสต์ทศวรรษ 1800 เพื่ออธิบายถึงชัยชนะที่ขาดลอย ถล่มทลายจน "ฝัง" ฝ่ายตรงข้ามลงไป ล้อมาจากความหมายของ แผ่นดินถล่ม ในทางธรณีวิทยา ที่มวลดินจะฝังกลบทุกสิ่งทุกอย่างบนเส้นทางที่มันถล่มลงไป ปัจจัยที่จะนำไปสู่ชัยชนะอย่างถล่มทลายแตกต่างกันไปตามประเภทของระบบการเลือกตั้ง อย่างไรก็ตามในระบบเลือกตั้งก็ไม่ได้มีการกำหนดชัดเจนว่าชนะเท่าใดจึงจะเรียกว่าชนะอย่างถล่มทลาย
ไทย
การเลือกตั้งสมาชิกสภาผู้แทนราษฎรของไทยหลัง พ.ศ. 2540 ส่วนใหญ่เป็นการเลือกตั้งในระบบแบ่งเขตคะแนนสูงสุด ควบคู่ไปกับระบบสัดส่วนแบบบัญชีรายชื่อ โดยคิดคะแนนที่นั่ง ส.ส. แบบแบ่งเขต และ ส.ส. แบบบัญชีรายชื่อ เป็นเอกเทศจากกันด้วยบัตรเลือกตั้ง 2 ใบ ซึ่งระบบและการคิดคะแนนแบบนี้เอื้อต่อพรรคใหญ่ และเพิ่มโอกาสการเกิดชัยชนะอย่างถล่มทลาย การชนะแบบถล่มทลายในไทยมักเกิดขึ้นจากการได้คะแนนเสียงข้างมากของพรรคการเมืองหนึ่ง ๆ หรือเกิดขึ้นหลังจากวิกฤตการณ์ทางการเมือง หรือหลังการลงจากอำนาจของรัฐบาลที่มาจากการรัฐประหาร
สำหรับผลการเลือกตั้งท้องถิ่นที่มีชัยชนะอย่างถล่มทลาย ที่ได้รับความสนใจอย่างเป็นวงกว้างมีดังนี้
แมตต์ ชรีเยร์
'''แมทธิว บี. ชรีเยร์''' (Matthew B. Schrier) เป็นอดีตช่างภาพชาวอเมริกันที่ได้หลบหนีจากอัลกออิดะฮ์
ชีวิตช่วงต้นและอาชีพ
ชรีเยร์มาจากเดียร์พาร์ค รัฐนิวยอร์ก และเข้าศึกษาที่มหาวิทยาลัยฮอฟสตรา ในเอกภาษาอังกฤษรวมถึงได้ศึกษาการผลิตภาพยนตร์  เขาได้เข้าไปในประเทศซีเรียด้วยความช่วยเหลือของกองทัพปลดปล่อยซีเรีย ชรีเยร์ได้ถ่ายภาพของกบฏกองทัพปลดปล่อยซีเรียที่ต่อสู้กับกองกำลังของประธานาธิบดี บัชชาร อัลอะซัด แห่งประเทศซีเรีย
การลักพาตัวโดยแนวร่วมอัลนุสเราะ
ปลายเดือนธันวาคม ค.ศ. 2012 ชรีเยร์ถูกจับกุมโดยแนวร่วมอัลนุสเราะซึ่งเป็นพันธมิตรอัลกออิดะฮ์ในประเทศซีเรีย ขณะเดินทางบนถนนระหว่างอะเลปโปและชายแดนประเทศตุรกี ซึ่งรถจี๊ปเชอโรกีคันหนึ่งได้แล่นตัดหน้าจากด้านข้างของถนนและมีชายสามคนกระโดดออกมา ชรีเยร์กล่าวกับรายการ 60 มินิตส์ ว่า "หนึ่งในพวกเขาปกปิดร่างกายอย่างสมบูรณ์ในชุดดำ ก็อย่างที่คุณรู้ เหมือนผู้ชายที่อยู่ในภาพยนตร์ -- ที่มีผ้าพันคอรอบใบหน้าของเขา มีปืนเอเค 47 อยู่ในมือ แล้วเขาก็พาผมไป โดยวางผมไว้ที่เบาะหลังของรถเชอโรกี และเขาก็จ่อกระบอกปืนไว้ที่หัวของผม" เขาเป็นหนึ่งในกลุ่มของนักข่าวอเมริกันที่ถูกลักพาตัวโดยกลุ่มญิฮาดซีเรีย ซึ่งในที่สุดเขาก็ถูกขังอยู่ในเรือนจำที่ควบคุมโดยกบฏในเมืองอะเลปโปของประเทศซีเรีย
สุรินทร์ มาศดิตถ์
นายสุรินทร์ มาศดิตถ์ อดีตรัฐมนตรีประจำสำนักนายกรัฐมนตรี 3 สมัย  และเป็นบิดาของนายสุรเชษฐ์ มาศดิตถ์ อดีตสมาชิกสภาผู้แทนราษฎร พรรคประชาธิปัตย์ จังหวัดนครศรีธรรมราช และคุณหญิงสุพัตรา มาศดิตถ์ อดีตรัฐมนตรีประจำสำนักนายกรัฐมนตรี
แมตต์ ชรีเยร์
การหนี
ในเดือนกรกฎาคม ค.ศ. 2013 ชรีเยร์กลายเป็นชาวตะวันตกคนแรกที่หลบหนีจากอัลกออิดะฮ์ ก่อนพระอาทิตย์ขึ้นเขาบีบตัวเองผ่านหน้าต่างเล็ก ๆ ด้วยความช่วยเหลือจากเพื่อนร่วมห้องขังชื่อปีเตอร์ ธีโอ เคอร์ติส ที่ถูกทิ้งไว้ข้างหลังแม้จะมีความพยายามของชรีเยร์เพื่อให้เขาออกมา ในระหว่างการวางแผนการหลบหนีชรีเยร์อ้างว่าเคอร์ติสเคาะประตูเพื่อหยั่งท่าทีพวกยามเกี่ยวกับการหลบหนี ซึ่งเคอร์ติสยอมรับในการให้สัมภาษณ์กับหนังสือพิมพ์ดีไซท์
สุรินทร์ มาศดิตถ์
ประวัติ
เกิดวันที่ 4 มกราคม พ.ศ. 2470 ที่ตำบลพรหมโลก อำเภอพรหมคีรี จังหวัดนครศรีธรรมราช เป็นบุตรของนายรื่น นางกิมนัด มาศดิตถ์ มีพี่น้องร่วมบิดามารดา 3 คน นายสุรินทร์ เป็นบุตรคนโต เข้าศึกษาขั้นประถมศึกษาปีที่ 1-4 ที่โรงเรียนวัดพรหมโลก จบชั้นป.4 เมื่ออายุ 12 ปี เนื่องด้วยฐานะที่ยากจนทางบ้านนายสุรินทร์ได้รับจ้างทำงานมาตั้งแต่ยังเด็ก ทั้งเก็บผักและผลไม้ และรับจ้างถ่อเรือแจวไปกลับระหว่างอำเภอพรหมคีรีและอำเภอเมืองนครศรีธรรมราช  จนกระทั่งเมื่ออายุ 15 ปี ได้หยุดการรับจ้างทุกอย่างเข้าไปเป็นเด็กวัดอยู่ในเมืองนครศรีธรรมราช เรียนชั้น ม.1-ม.3 ที่โรงเรียนวัดท่าโพธิ์ (ปัจจุบันคือโรงเรียนเบญจมราชูทิศ นครศรีธรรมราช) แต่ด้วยความยากจนจึงลาออกจากโรงเรียน ได้กลับไปช่วยทำสวนที่บ้านเดิมบ้าง และรับจ้างทำงานอยู่ในเมืองบ้างตามโอกาส ประมาณปีเศษได้กลับเข้าไปอยู่ในเมืองอีกครั้งหนึ่ง โดยสมัครเป็นพลตำรวจประจำอยู่ที่ สภ.อ.เมืองนครศรีธรรมราช เป็นเวลาประมาณ 2 ปี ได้ลาออกเพื่อสมัครเข้าเป็นพนักงานภารโรงเทศบาลเมืองนครศรีธรรมราช ประจำหน่วยดับเพลิง
แมตต์ ชรีเยร์
ผลที่ตามมา
ในเดือนมกราคม ค.ศ. 2020 ชรีเยร์ได้ยื่นฟ้องธนาคารอิสลามกาตาร์ (QIB) ในขณะที่เขาอ้างว่าพวกเขาให้การสนับสนุนอัลกออิดะฮ์
สุรินทร์ มาศดิตถ์
การเมือง
ในช่วงเวลาเดียวกันได้จัดทำหนังสือพิมพ์ชื่อ "เสียงราษฎร์" โดยเป็นทั้งเจ้าของและบรรณาธิการ นับเป็นหนังสือพิมพ์เพียงฉบับเดียวของจังหวัดนครศรีธรรมราช และมียอดพิมพ์สูงสุดในภาคใต้จึงทำให้เป็นที่รู้จักโดยทั่วไปและมีชื่อเสียงกว้างขวาง ประกอบกับในช่วงเวลาดังกล่าว ถึงสมัยการเลือกตั้งสมาชิกสภาผู้แทนราษฎร (ส.ส.) ทั่วประเทศ นายสุรินทร์ได้สมัครเป็นสมาชิกพรรคประชาธิปัตย์ (ในยุคนายควง อภัยวงศ์ เป็นหัวหน้าพรรค) ในครั้งนั้นนายสุรินทร์ช่วยหาเสียงให้นายไสว สวัสดิสาร ซึ่งเป็นตัวแทนของพรรคลงรับสมัครเลือกตั้ง ผลการเลือกตั้งปรากฏว่านายไสว สวัสดิสาร ได้รับการเลือกตั้ง (คู่กับนายน้อม อุปรมัย และนายฉ่ำ จำรัสเนตร) ทำให้นายสุรินทร์พลอยเป็นที่รู้จักของประชาชนไปด้วย การเลือกตั้งในสมัยต่อมาคือ ปี พ.ศ. 2509 นายสุรินทร์จึงลงสมัครรับเลือกตั้งเองในสังกัดพรรคประชาธิปัตย์ ปรากฏว่าได้รับเลือกเป็นสมาชิกสภาผู้แทนราษฎรครั้งแรก พ.ศ. 2512 ได้รับเลือกตั้งอีกเป็นสมัยที่ 2 ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และในปีเดียวกันนี้ คือปลายปี พ.ศ. 2518 มีการเลือกตั้งสมาชิกสภาผู้แทนราษฎรทั่วประเทศอีกครั้งหนึ่งนายสุรินทร์ได้รับเลือกในสังกัดพรรคประชาธิปัตย์ ได้เป็นสมาชิกสภาผู้แทนราษฎรจังหวัดนครศรีธรรมราชเป็นสมัยที่ 3 และได้รับแต่งตั้งให้เป็นรัฐมนตรีประจำสำนักนายกรัฐมนตรี ในคณะรัฐมนตรีคณะที่ 35 แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย จากนั้นก็ได้รับแต่งตั้งให้เป็นรัฐมนตรีประจำสำนักนายกรัฐมนตรีนี้อีกครั้ง ในคณะรัฐมนตรีคณะที่ 37 และ คณะรัฐมนตรีคณะที่ 38
ชีวิตบั้นปลาย
ในเหตุการณ์ 6 ตุลาคม พ.ศ. 2519 นายสุรินทร์ถูกกล่าวหาจากฝ่ายขวาว่าเป็นคอมมิวนิสต์ร่วมกับสมาชิกพรรคประชาธิปัตย์อีก 2 คือ นายชวน หลีกภัย และ นายดำรง ลัทธพิพัฒน์ หลังเหตุการณ์ นายสุรินทร์ได้ยุติบทบาททางการเมืองทั้งหมดและได้อุปสมบทเป็นพระภิกษุ พร้อมกับได้เขียนจดหมายฉบับหนึ่งบรรยายความรู้สึกในใจต่อเหตุการณ์ที่เกิดขึ้นด้วย
ชีวิตส่วนตัว นายสุรินทร์ มีภรรยา 3 คน คนแรกคือ นางสุดา (เทียบศรไชย) มีบุตรธิดาด้วยกัน 2 คน คือ  นายสุรเชษฐ์ มาศดิตถ์ (อดีต ส.ส.พรรคประชาธิปัตย์ จังหวัดนครศรีธรรมราช) และคุณหญิงสุพัตรา มาศดิตถ์ (ได้เป็นรัฐมนตรีประจำสำนักนายกรัฐมนตรี 2 สมัยในเวลาต่อมา) ภรรยาคนที่ 2 คือนางพิศมัย (ไทยถาวร) มีบุตรด้วยกัน 3 คน เป็นชาย 2 คน หญิง 1 คน และภรรยาคนที่ 3 คือนางปราณี (ขาวเนียม) มีบุตรด้วยกัน 1 คน
เอแดน อาซาร์
เอแดน มีกาแอล วาลแตร์ อาซาร์ (Eden Michael Walter Hazard; เกิดวันที่ 7 มกราคม ค.ศ. 1991) เป็นนักฟุตบอลชาวเบลเยียม เล่นในตำแหน่งปีกซ้ายและกองกลางตัวรุก เขามีจุดเด่นด้านการเล่นแบบสร้างสรรค์ ความเร็ว และความสามารถพิเศษ และได้รับการกล่าวว่าเป็น "กองกลางตัวรุกที่สามารถเปลี่ยนเกมด้วยการเลี้ยงลูกฟุตบอล" รวมไปถึงได้รับฉายาว่า "นักฟุตบอลที่เป็นฝันร้ายของกองหลัง" ซึ่งเขาได้รับการเปรียบเทียบความสามารถทักษะและลีลาการเล่นจากสื่อมวลชนและผู้จัดการทีม กับลิโอเนล เมสซิ เจ้าของรางวัลนักฟุตบอลยอดเยี่ยมแห่งปี และคริสเตียโน โรนัลโด รวมถึงแกเร็ธ เบล อาซาร์เคยติดรายชื่อผู้เล่นยอดเยี่ยมในฤดูกาล 2014-2015
อาซาร์เป็นลูกชายของอดีตนักฟุตบอลชาวเบลเยียม และเริ่มต้นการเล่นฟุตบอลอาชีพในประเทศเบลเยียมกับรัวยาลสตาดแบรนัว สโมสรท้องถิ่น และตูว์บีซ ต่อมาในปี พ.ศ. 2548 เขาได้ย้ายมาเล่นให้กับลีล สโมสรในลีกเอิง โดยอาซาร์ใช้เวลา 2 ปีกับอคาเดมีของสโมสร และเมื่ออายุ 16 ปี เขาได้เล่นกับสโมสรชุดใหญ่ ในเดือนพฤศจิกายน พ.ศ. 2550 เขาได้กลายเป็นผู้เล่นตัวหลักของสโมสรภายใต้การคุมทีมของรูดี การ์ซีอา ด้วยการลงเล่นมากกว่า 190 นัด ตั้งแต่ฤดูกาลแรกที่เขาได้ลงเล่น และเขายังได้รับรางวัลสหภาพนักฟุตบอลอาชีพนานาชาติ (UNFP) และนักฟุตบอลเยาวชนยอดเยี่ยมแห่งปี และเป็นผู้เล่นคนแรกที่ไม่ใช่ชาวฝรั่งเศสที่ได้รับรางวัลนี้ ในฤดูกาล 2009–10 อาซาร์เป็นผู้เล่นคนแรกที่ได้รับรางวัล 2 ครั้งติดต่อกัน และเขายังได้รับการคัดเลือกเป็นทีมยอดเยี่ยมแห่งปีอีกด้วย
ในฤดูกาล 2010–11 เขาได้เป็นผู้เล่นตัวหลักของลีล และในฤดูกาลนั้น ลีลคว้าดับเบิลแชมป์ (ฟุตบอลลีกและฟุตบอลถ้วย) และยังทำให้เขาได้รับรางวัลผู้เล่นแห่งปีของลีกเอิง และรางวัลผู้เล่นเยาวชนยอดเยี่ยม อีกทั้งยังได้รับรางวัล บราโวอะวอร์ด จากกูเอรินสปอร์ตีโว นิตยสารในประเทศอิตาลี สำหรับการเล่นของเขาในฤดูกาล 2010–11 ต่อมาในเดือนมิถุนายน พ.ศ. 2555 เขาได้ออกจากลีล ซึ่งเขาผูกพันกับสโมสรนี้มานานมากกว่า 8 ปี ไปอยู่กับเชลซี ในประเทศอังกฤษ ด้วยค่าตัว 32 ล้านปอนด์
ในด้านทีมชาติ อาซาร์ลงสนามให้เบลเยียมตั้งแต่อายุ 17 ปีในเกมกับลักเซมเบิร์กในเดือนพฤศจิกายน ค.ศ. 2008 โดยลงมาเป็นตัวสำรองช่วงท้ายเกม และได้ติดทีมชาติอีก 28 นัดหลังจากนั้น
ยุคแรกเริ่ม
อาซาร์ได้เริ่มต้นการลงเล่นฟุตบอลอาชีพกับรัวยาลสตาดแบรนัว สโมสรในท้องถิ่นบ้านเกิดของเขา ด้วยวัยเพียง 4 ปี ระหว่างช่วงเวลาของเขากับสโมสร ผู้ฝึกสอนเยาวชนคนหนึ่งได้กล่าวว่าเขาคือ "ผู้เล่นที่มีพรสวรรค์" และยังกล่าวอีกว่า "เขารู้ทุกอย่าง ผมไม่ต้องสอนอะไรเขาอีกแล้ว" อาซาร์ได้ใช้เวลา 8 ปีกับสโมสร ก่อนจะย้ายมาอยู่กับตูว์บีอมาได้มีแมวมองจากลีล มาดูฟอร์มการเล่นระหว่างการแข่งขันระดับท้องถิ่น และได้รายงานกัลีล รวมไปถึงได้พูดคุยเป็นการส่วนตัวกับพ่อของเขา และได้ทำการเซ็นสัญญาเป็นนักฟุตบอลชุดเยาวชนของสโมสร
ชีวิตส่วนตัว
อาซาร์และพี่น้องอีก 3 คน ใช้ชีวิตมาอย่างสะดวกสบาย และได้รับการเลี้ยงดูจากพ่อและแม่ของเขา เพื่อหวังว่าสักวันหนึ่งที่พวกเขาจะเล่นฟุตบอลได้เก่ง ซึ่งครอบครัวของเขาอาศัยอยู่ห่างจากสนามฝึกซ้อมฟุตบอลในระยะไม่ถึง 6 เมตร และพี่น้องจะฝึกการเล่นฟุตบอลในพื้นที่ฝึกซ้อมนี้ รวมไปถึงการฝึกทักษะต่าง ๆ ด้วย ปัจจุบันอาซาร์มีความสัมพันธ์กับนาตาชา อาซาร์ แฟนสาวของเขา และในวันที่ 19 ธันวาคม พ.ศ. 2553 สื่อจากเบลเยียมและฝรั่งเศส ได้ทำการยืนยันว่าเธอได้คลอดลูกชายที่มีชื่อว่า "ยานิส" และลูกชายคนที่ 2 ชื่อว่า "เลโอ" ในเดือนกุมภาพันธ์ พ.ศ. 2556
แรพโซดีอินบลู
แรพโซดีอินบลู (Rhapsody in Blue) เป็นผลงานประพันธ์ของจอร์จ เกิร์ชวินสำหรับบรรเลงเดี่ยวเปียโนร่วมกับวงดนตรีแจ๊ส เกิร์ชวินแต่งเพลงนี้ในปี ค.ศ. 1924 โดยผสมผสานระหว่างแนวดนตรีคลาสสิกกับเทคนิคการเล่นแบบแจ๊สและแร็กไทม์ เป็นผลงานในแนวทดลองชิ้นแรก ๆ ของเขา ซึ่งได้รับความนิยมเป็นอย่างสูง สร้างชื่อเสียงให้กับเกิร์ชวินในฐานะนักแต่งเพลง ได้รับการกล่าวถึงว่าเป็นดนตรีที่สื่อถึงเอกลักษณ์ของความเป็นนิวยอร์ก และเป็นเพลงหนึ่งที่ได้รับความนิยมที่สุดในสหรัฐอเมริกา
เกิร์ชวินแต่งเพลงนี้โดยได้รับแรงบันดาลใจมาจากการนั่งรถไฟสายบอสตัน-นิวยอร์ก โดยใช้จังหวะดนตรีเลียนแบบเสียงรางรถไฟ และจากภาพจิตรกรรมสีน้ำมันชื่อ Nocturne in Black and Gold: The Falling Rocket และ Arrangement in Gray and Black ผลงานของของเจมส์ แม็คนีลล์ วิสต์เลอร์
เกิร์ชวินใช้เวลาแต่งเพลงนี้เพียง 5 สัปดาห์ให้กับวงดนตรีของพอล ไวท์แมน เพื่อใช้สำหรับบรรเลงในการแสดงคอนเสิร์ต An Experiment in Modern Music ที่หอประชุม Aeolian ในย่านไทม์สแควร์ ในวันที่ 12 กุมภาพันธ์ ค.ศ. 1924 คอนเสิร์ตครั้งนี้มีนักแต่งเพลงคนสำคัญหลายคนเข้าร่วมแสดงและชมด้วย เช่น จอห์น ฟิลิป ซูซา, เซียร์เกย์ รัคมานีนอฟ  ในการแสดงรอบปฐมทัศน์นี้ จอร์จ เกิร์ชวินเป็นผู้เล่นเปียโนด้วยตัวเอง
ผลงานเพลงนี้ปรากฏในภาพยนตร์แอนิเมชันของดิสนีย์เรื่อง แฟนเทเชีย 2000
ไททันโนโบอา
ไททันโนโบอา แซร์อาโฮนเอนซิส (, ชื่อย่อ: ไททันโนโบอา (Titanoboa)) เป็นชื่องูขนาดใหญ่ที่ไม่มีพิษ ในวงศ์ Boidae ที่ได้สูญพันธุ์ไปแล้ว ถูกค้นพบโดยคณะนักวิทยาศาสตร์สาขาบรรพชีวินวิทยาจากมหาวิทยาลัยโทรอนโต
นักบรรพชีวินวิทยาเชื่อว่า ไททันโนโบอา มีรูปร่างลักษณะและมีพฤติกรรมคล้ายงูอนาคอนดาซึ่งปัจจุบันพบในป่าดิบชื้นในทวีปอเมริกาใต้ โดยหากินในน้ำ ซึ่งอาหารได้แก่ จระเข้และปลาขนาดใหญ่ มีลักษณะคล้ายคลึงกับงูอนาคอนดา แต่ทว่ามีความยาวกกว่ามาก โดยมีความยาวเฉลี่ยประมาณ 13.5 เมตร และอาจยาวได้ถึง 15 เมตร หนักถึง 2.6 ตัน  โดยชื่อของมันเป็นภาษาลาติน แปลได้ว่า "งูยักษ์จากแซร์อาโฮน" (Titanic boa from Cerrejon) ซึ่งมาจากชื่อเมืองแซร์อาโฮน ในประเทศโคลอมเบีย ซึ่งเป็นที่ค้นพบซากฟอสซิลของมันเป็นครั้งแรก ซากฟอสซิลของไททันโนโบอา ที่ค้นพบเป็นกระดูกสันหลัง จำนวน 180 ชิ้น คาดว่าน่าจะเป็นของงูทั้งหมด 12 ตัว ค้นพบครั้งแรกเมื่อปี ค.ศ. 2007 ซึ่งกระดูกสันหลังนั้นมีขนาดใหญ่กว่ากระดูกสันหลังของงูอนาคอนดาไม่มากนัก จากการวิเคราะห์อายุชั้นหิน พบว่า ไททันโนโบอา มีชีวิตอยู่เมื่อราว 58 ถึง 60 ล้านปีก่อน ในสมัยพาลีโอซีนตอนกลางถึงตอนปลาย เป็นช่วงหลังจากเหตุการณ์การสูญพันธุ์ยุคครีเทเชียส–พาลีโอจีน ซึ่งมีสภาพเป็นป่าดิบชื้น มีอุณหภูมิเฉลี่ยทั้งปีประมาณ 32- 90 องศาเซลเซียส ซึ่งสูงกว่าอุณหภูมิเฉลี่ยของป่าดิบชื้น และสอดคล้องกับสภาพอากาศ ที่คาดว่ามีก๊าซคาร์บอนไดออกไซด์ในชั้นบรรยากาศปริมาณมาก
ตำบลแม่ตีบ
ตำบลแม่ตีบ เป็นตำบลในอำเภองาว จังหวัดลำปาง
ประชากร
ในเดือนธันวาคม 2560 มีประชากร 4,319 คน ประกอบด้วยชาย 2,098 คนและหญิง 2,221 คน
เขตพื้นที่
ติดต่อกันแต่ละทิศตามนี
รายชื่อหมู่บ้าน
ประกอบด้วย 5 หมู่บ้านดังนี้
เอฟเอคัพ ฤดูกาล 2019–20
เอฟเอคัพ ฤดูกาล 2019–20 (หรือที่เรียกว่า เอฟเอแชลเลนจ์คัพ) เป็นปรากฏการณ์ที่เกิดขึ้นครั้งที่ 139 ของ เอฟเอคัพ ถ้วยหลักของการแข่งขันฟุตบอลในประเทศอังกฤษและการแข่งขันถ้วยน็อคเอาท์เก่าแก่ที่สุดในโลก. รายการนี้ได้รับการสนับสนุนจาก เอมิเรตส์, และเป็นที่รู้จักในชื่อของ เอมิเรตส์ เอฟเอ คัพ สำหรับวัตถุประสงค์ในการเป็นผู้สนับสนุน.
ทีมจาก พรีเมียร์ลีก แมนเชสเตอร์ซิตี เป็นแชมป์เก่าที่จะต้องป้องกันแชมป์.
รอบคัดเลือก
ทั้งหมดของทีมที่เข้าร่วมการแข่งขันนั้นคือทีมที่ไม่ได้เป็นสมาชิกของ พรีเมียร์ลีก หรือ อิงกลิชฟุตบอลลีก มีเข้าแข่งขันในรอบคัดเลือกเพื่อรักษาหนึ่งจาก 32 ที่ว่างใน รอบแรก. การแข่งขันรอบคัดเลือกจะเริ่มต้นกับรอบเบื้องต้นพิเศษในวันที่ 10 สิงหาคม ค.ศ. 2019. รอบสี่และรอบคัดเลือกรอบสุดท้ายจะถูกเล่นในช่วงสุดสัปดาห์ของวันที่ 19 ตุลาคม ค.ศ. 2019.
รอบแรก
การจับสลากสำหรับรอบแรกได้จัดขึ้นเมื่อวันที่ 21 ตุลาคม ค.ศ. 2019. 32 ทีมชนะเลิศที่มาจากการแข่งขันรอบคัดเลือกจะได้เข้าร่วมกับ 47 สโมสรที่มาจาก ลีกวัน และ ลีกทู ใน 39 คู่ที่ลงเล่นในสุดสัปดาห์ของวันที่ 9 พฤศจิกายน.
รอบสอง
การจับสลากสำหรับรอบสองได้จัดขึ้นเมื่อวันที่ 11 พฤศจิกายน ค.ศ. 2019. 39 ผู้ชนะของรอบแรกและผู้รับสิทธิ์บาย ชิชิสเตอร์ซิตี ลงเล่นใน 20 คู่ในรอบสองจะลงเล่นในสุดสัปดาห์ของวันที่ 30 พฤศจิกายน. รอบนี้ประกอบไปด้วยสองทีมที่มาจาก ระดับ 8, ชิชิสเตอร์ซิตี และ มัลดอน แอนด์ ทิปทรี, ผู้ที่เป็นทีมที่มีอันดับต่ำที่สุดที่ยังอยู่ในการแข่งขัน.
รอบสาม
การจับสลากสำหรับรอบสามได้จัดขึ้นเมื่อวันที่ 2 ธันวาคม ค.ศ. 2019. 20 ผู้ชนะรอบสองได้เข้าร่วม โดยที่ 20 สโมสร พรีเมียร์ลีก และ 24 สโมสร อีเอฟแอลแชมเปียนชิป ใน 32 คู่ที่จะลงเล่นระหว่างสุดสัปดาห์ของวันที่ 4–6 มกราคม ค.ศ. 2020. รอบนี้ประกอบไปด้วยสองทีมที่มาจากระดับ 5, เอเอฟซี ฟีลเด และ ฮาร์ตลีพูลยูไนเต็ด, ผู้ที่เป็นทีมอันดับที่ต่ำที่สุดที่ยังอยู่ในการแข่งขัน.
ทั้งหมดสามสิบสองนัดจะลงเตะล่าช้ากว่าหนึ่งนาที เพื่อกระตุ้นให้แฟนบอลได้คิดเกี่ยวกับ สุขภาพจิต ของพวกเขา, และที่จะออกอากาศเป็นภาพยนตร์ ซึ่งบรรยายโดยประธานเอฟเอ เจ้าชายวิลเลียม เกี่ยวกับสุขภาพจิต.
รอบสี่
การจับสลากได้จัดขึ้นเมื่อวันที่ 6 มกราคม ค.ศ. 2020, ก่อนหน้าแมตช์ อาร์เซนอล พบ ลีดส์ยูไนเต็ด. แต่ละคู่จะลงเล่นระหว่างวันที่ 24 และ 27 มกราคม ค.ศ. 2020. นอร์แทมป์ตันทาวน์ ของลีกทู (ระดับ 4) เป็นทีมอันดับต่ำที่สุดที่ได้รับการยืนยันที่จะเข้าร่วมการแข่งขันในรอบนี้.
รอบห้า
การจับสลากสำหรับรอบห้าได้จัดขึ้นเมื่อวันที่ 27 มกราคม ค.ศ. 2020, ก่อนหน้าแมตช์รอบสี่ บอร์นมัท พบ อาร์เซนอล. แต่ละนัดจะลงเล่นในช่วงกลางสัปดาห์ของวันจันทร์ที่ 2 มีนาคม ค.ศ. 2020. โดยฤดูกาลนี้, การต่อเวลาพิเศษและการดวลลูกโทษตัดสินจะแทนที่ในนัดรีเพลย์เป็นวิธีการแก้ปัญหาในกรณีที่เสมอกัน.
ฝั่งทีมที่มีอันดับต่ำที่สุดที่ได้ลงเล่นอยู่ในรอบห้าจะเป็น พอร์ตสมัท ของลีกวัน (ระดับ 3).
รอบรองชนะเลิศ
รอบรองชนะเลิศจะลงเล่นในวันที่ 18 และ 19 กรกฎาคม ค.ศ. 2020 และจะปรากฏบนช่อง บีที สปอร์ต และ บีบีซี สปอร์ต. เกมทั้งสองคู่มีกำหนดจะลงเล่นที่ สนามกีฬาเวมบลีย์, แต่สามารถเปลี่ยนไปเป็นสนามเป็นกลางที่แตกต่างได้. การจับสลากจะจัดขึ้นในช่วงพักครึ่งแรกของ นิวคาสเซิลยูไนเต็ด และ แมนเชสเตอร์ซิตี แมตช์รอบก่อนรองชนะเลิศ และดำเนินการจับสลากโดย แอลัน เชียเรอร์.
รอบชิงชนะเลิศ
เอฟเอคัพ รอบชิงชนะเลิศ 2020 ได้มีโปรแกรมการแข่งขันในวันที่ 1 สิงหาคม ค.ศ. 2020 และได้มีการถ่ายทอดสดปรากฏบนช่อง บีที สปอร์ต และ บีบีซี สปอร์ต. สนามกีฬาเวมบลีย์ จะเป็นเจ้าภาพเกมนัดนี้ตามปกติ.
สารโปรคิเนติก
สารโปรคิเนติก (prokinetic agent, gastroprokinetic agent, gastrokinetic agent) เป็นยาที่เพิ่มการบีบตัว (motility) ของทางเดินอาหารโดยเพิ่มความถี่ของการหดเกร็งหรือเพิ่มแรงบีบของกล้ามเนื้อเรียบในลำไส้เล็ก โดยไม่เปลี่ยนจังหวะการบีบตัว เป็นยาที่ใช้บรรเทาอาการต่าง ๆ ในทางเดินอาหาร เช่น ปวดท้อง ท้องพอง (bloating) ท้องผูก แสบร้อนกลางหน้าอก คลื่นไส้ และอาเจียน และใช้รักษาโรคทางเดินอาหารหลายอย่าง รวมทั้งกลุ่มอาการลำไส้ไวเกินต่อการกระตุ้น (IBS) กระเพาะอาหารอักเสบ อัมพฤกษ์กระเพาะอาหาร (gastroparesis) และอาหารไม่ย่อยตามหน้าที่ (functional dyspepsia)
ในระบบจำแนกประเภทยาตามการรักษาทางกายวิภาคศาสตร์ ยาเหล่านี้โดยมากอยู่ในกลุ่ม ATC code A03F
Pharmacodynamics
การก่อกัมมันต์ต่อหน่วยรับเซโรโทนิน (serotonin receptor) ไม่ว่าจะด้วยเซโรโทนินเอง หรือด้วยยาโปรคิเนติกบางชนิด จะมีผลเพิ่มการบีบตัว/การเคลื่อนไหวเอง (motility) ของทางเดินอาหาร
ส่วนยาโปรคิเนเติกอย่างอื่นอาจกระตุ้นหน่วยรับ M1 ซึ่งทำให้เกิดการหลั่งสารสื่อประสาท acetylcholine หรือยับยั้งเอนไซม์ acetylcholinesterase ซึ่งเร่งการสลาย acetylcholine ดังนั้น จึงเพิ่มความเข้มข้นของ acetylcholine ซึ่งก็จะเพิ่มการบีบรูด (peristalsis) ของทางเดินอาหารและเพิ่มแรงดันที่หูรูดหลอดอาหารส่วนล่าง (LES) แล้วกระตุ้นการบีบตัวของทางเดินอาหาร ทำให้กระเพาะว่างเร็วขึ้น และปรับปรุงการประสานงานระหว่างกระเพาะอาหารกับลำไส้เล็กส่วนต้น
หน่วยรับ 5-HT4 (5-HT4 receptor) คือหน่วยรับเซโรโทนิน เชื่อว่ามีบทบาทสำคัญต่อการบีบตัวของทางเดินอาหารในทั้งทางด้านสรีรวิทยาและพยาธิสรีรวิทยา ดังนั้น หน่วยรับ 5-HT4 จึงเป็นเป้าหมายการรักษาโรคที่เกี่ยวกับการบีบตัวผิดปกติของทางเดินอาหาร เช่น ท้องผูกเรื้อรัง
ยาโปรคิเนติกบางอย่าง เช่น mosapride, cisapride, และ benzamides มีสัมพรรคภาพ (affinity) กับหน่วยรับ 5-HT4 ในระดับปานกลางเท่านั้น และในปัจจุบัน มันชัดเจนแล้วว่า ลักษณะการเลือกสรรออกฤทธิ์โดยเฉพาะ ๆ เป็นตัวกำหนดสำคัญในเรื่องความเสี่ยงเทียบกับประโยชน์ของยากลุ่มนี้ ยกตัวอย่างเช่น การออกฤทธิ์ของ cisapride อย่างไม่เลือกสรรต่อหน่วยรับอื่น ๆ (โดยเฉพาะ hERG channels ) ทำให้มันมีโอกาสก่อภาวะหัวใจเสียจังหวะ ส่วนยา prucalopride ซึ่งเป็นยาที่สร้างขึ้นมาตัวแรกในกลุ่ม benzofuran มีสัมพรรคภาพสูงที่ทำการอย่างเฉพาะเจาะจงกับหน่วยรับ 5-HT4 ซึ่งกระตุ้นการเคลื่อนไหวของลำไส้ และให้แรงดันในการขับถ่าย
หยาง มี่
หยาง มี่ (เกิด 12 กันยายน ค.ศ. 1986) เป็นนักแสดงและนักร้องชาวจีน เริ่มมีชื่อเสียงเป็นที่รู้จักจากบท ก๊วยเซียง ในละครเรื่อง มังกรหยก ภาค 2 ตอน ตำนานศึกเทพอินทรี (2006), สามชาติสามภพป่าท้อสิบหลี่ (2017)
สารโปรคิเนติก
งานวิจัย
งานวิจัยในสัตว์ได้พบว่า การให้สารเสริมชีวนะ (probiotic) คือ Lactobacillus rhamnosus และ Bifidobacterium lactis จะเพิ่มความเร็วและกำลังของ migrating motor complex ระยะ III ในลำไส้เล็ก ซึ่งมีผลลดการมีแบคทีเรียมากเกินและลดการย้ายที่ของแบคทีเรีย
หยาง มี่
ประวัติ
เข้าสู่วงการตั้งแต่อายุ 4 ขวบ แสดงเป็นลูกสาวของโจวซิงฉือ พระเอกจอมฮาในภาพยนตร์เรื่องยาจกซู King of Beggars (ปี 2535) เมื่อโตขึ้น ตั้งใจเป็นดารา จึงเข้าเรียนที่ สถาบันการแสดงปักกิ่ง เอกภาพยนตร์ เริ่มมีชื่อเสียงเป็นที่รู้จักจากบท ก๊วยเซียง ในละครเรื่อง มังกรหยก ตอน ศึกเทพอินทรี เวอร์ชันที่หวงเสี่ยวหมิงกับหลิวอี้เฟย เป็นเอี้ยก้วย-เซียว เหล่งนึ่ง (ปี 2549) และดังขึ้นอีกเมื่อรับบทนางเอกในเซียนกระบี่พิชิตมาร หรือ Chinese Paladin 3 ปี 2552 แต่เรื่องที่ผลักดันให้ก้าวสู่ความเป็นนางเอกชั้นแนวหน้าคือเรื่อง Palace ที่ออกฉายในจีนแผ่นดินใหญ่เมื่อปีที่แล้ว เกิดกระแสโครงเรื่องสาวยุคปัจจุบันที่ทะลุมิติข้ามภพเข้าไปอยู่ในยุคราชวงศ์ชิง พบรักกับองค์ชาย ที่ได้รับความนิยมพร้อมกับเรื่อง ปู้ปู้จิงซิน หรือ Startling by Each Step ที่มีแนวเรื่องคล้ายกัน ความโด่งดังจากเรื่องพาเลซ ทำให้หยาง มี่ได้ร่วมงานในหนังฟอร์มใหญ่ ไม่ว่า Painted Skin : The Resurrection ตามด้วยผลงานภาพยนตร์ร่วมสร้างระหว่างจีนและอเมริกัน เรื่อง Empires of the Deep ที่มีทุนสร้างถึง 100 ล้านดอลลาร์ ส่วนผลงานหนังสยองขวัญเรื่อง Mysterious Island ปี 2554 ที่ดาราสาวนำแสดง โกยรายได้อันดับต้นๆ ทำให้บริษัทเหม่ยอา เอ็นเตอร์ เทนเมนต์ วางตัวเป็นนางเอกในหนัง 4 เรื่องที่เกี่ยวโยงกัน ได้แก่ Great Wudang, Chinese Princess Turandot, Windseeker และ Butterfly Cemetery ที่มีทุนสร้างรวมกัน 300 ล้านหยวน ในปี 2555 หยาง มี่ ยังจะเริ่มทดลองงานใหม่ในฐานะผู้อำนวยการสร้างละครทีวี โดยดึงซีรีส์อเมริกัน Gossip Girl มาสร้างเป็นเวอร์ชันจีน ในชื่อ Chinese Girl
สารโปรคิเนติก
งานวิจัย
งานวิจัยในหนูได้พบว่าการให้อาหารเสริมเป็น Lactobacillus rhamnosus และ Bifidobacterium lactis จะเพิ่มการบีบตัวของลำไส้เล็ก ซึ่งลดระยะเวลาของรอบ migrating motor complex อย่างวัดได้ ส่วนอีกงานหนึ่งพบว่า หนูที่ได้อาหารเสริมเช่นเดียวกัน จะเพิ่มจำนวนและความเร็วของ migrating motor complex ในระยะ III ซึ่งทำให้ลำไส้เล็กมีประสิทธิภาพมากขึ้นในการไล่อาหาร แบคทีเรีย และสารคัดหลั่งเข้าไปในลำไส้ใหญ่ อีกงานหนึ่งพบว่า อาหารเสริมเช่นเดียวกับเร่งการขับอาหารในลำไส้เล็กของหนู
ยังมีงานวิจัยผลของสารเสริมชีวนะต่อการบีบตัวของทางเดินอาหารในมนุษย์อีกด้วย คือพบว่า Lactobacillus reuteri ในทารก และ Lactobacillus casei และ Bifidobacterium breve ในเด็ก มีประสิทธิผลในการรักษาท้องผูก ส่วน Lactobacillus plantarum ในผู้ใหญ่พบว่าเพิ่มความถี่การถ่ายอุจจาระ
หยาง มี่
ประวัติ
สมรสกับ หลิว ข่ายเวย์ (หย่าร้าง)  มีลูกสาว  1 คน
ประเทศแอลจีเรียในโอลิมปิกเยาวชนฤดูร้อน 2018
ประเทศแอลจีเรีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติแอลจีเรียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 30 คน ใน 11 ชนิดกีฬา ผลการแข่งขันครั้งนี้ประเทศแอลจีเรียได้รับเหรียญรางวัลแบ่งเป็น 0 เหรียญทอง 5 เหรียญเงิน และ 0 เหรียญทองแดง รวมทั้งหมด 5 เหรียญ
กรมทหารพรานที่ 22
กรมทหารพรานที่ 22 (อักษรย่อ: กรม ทพ. 22; 22nd Ranger Forces Regiment) จัดตั้งขึ้นตามมติคณะรัฐมนตรีเพิ่มเติมจำนวน 4 กรม ตามคำสั่งกองทัพบก (เฉพาะ) ที่ 22/54 ลงวันที่ 22 มิถุนายน พ.ศ.2554 เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ ดูแลอำเภอยะรัง และมีผู้บังคับการคนปัจจุบันคือพันเอก เรวัฒ ธรรมจิรเดช
ปัจจุบัน หน่วยเฉพาะกิจกรมทหารพรานที่ 22 ได้เข้าร่วมปฏิบัติภารกิจในพื้นที่จังหวัดปัตตานี
เหตุการณ์สำคัญ
จากมติคณะรัฐมนตรีเมื่อวันที่ 3 พฤษภาคม พ.ศ. 2554 เนื่องด้วยความไม่สงบในชายแดนภาคใต้ของประเทศไทย ทางกระทรวงกลาโหมได้มอบหมายให้กองทัพภาคที่ 2 จัดตั้งกรมทหารพรานที่ 22 เพื่อทดแทนกองกำลังหลักจากกองทัพภาคที่ 2 ที่ทยอยถอนกำลัง
ปี พ.ศ. 2555 พันเอก ชาคริต สนิทพ่วง ผู้บังคับการกรมทหารพรานที่ 22 ได้นำกำลังทหารพราน 200 นาย เข้าประจำฐานปฏิบัติการแทนกำลังพลของกรมทหารพรานที่ 43 ในอำเภอหนองจิก จังหวัดปัตตานี ซึ่งเป็นไปตามการเจรจาและข้อเรียกร้องระหว่างแม่ทัพภาคที่ 4 กับชาวบ้าน โดยทหารพรานชุดใหม่ได้ใช้ผ้าพันคอสีชมพูประกอบเครื่องแบบ เพื่อสื่อถึงความรัก และความห่วงใยจากเจ้าหน้าที่ ที่มีต่อประชาชน
ส่วนวันที่ 6 ธันวาคม พ.ศ. 2561 ได้เกิดเหตุคนร้ายลอบวางระเบิดใส่ชุดปฏิบัติการกองร้อยทหารพรานที่ 2205 หน่วยเฉพาะกิจกรมทหารพรานที่ 22 ส่งผลให้อาสาสมัครทหารพราน วีระชัย มิฆเนตร เสียชีวิตขณะทำหน้าที่รักษาความปลอดภัยเส้นทางให้แก่ครูและนักเรียน ซึ่งต่อมา พลโท พรศักดิ์ พูลสวัสดิ์ แม่ทัพภาคที่ 4 ได้มาเป็นประธานพิธีรดน้ำศพ นอกจากนี้ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ตลอดจนพระบรมวงศานุวงศ์ ยังทรงพระกรุณาโปรดเกล้าโปรดกระหม่อม และโปรดให้รองผู้ว่าราชการจังหวัดปัตตานี เชิญพวงมาลาพระราชทาน และพวงมาลาประทาน มาวางไว้ที่หน้าหีบศพ
วันที่ 21 พฤศจิกายน พ.ศ. 2562 กรมทหารพรานที่ 22 ร่วมกับกรมทหารพรานที่ 43 เข้าปิดล้อม ณ ที่ซ่อนตัวคนร้าย โดยมีการเจรจาเกลี้ยกล่อมตามขั้นตอน แต่ไม่เป็นผลและเกิดการต่อสู้ กระทั่งเจ้าหน้าที่วิสามัญฯไป 2 ราย
เดือนกุมภาพันธ์ พ.ศ. 2563 เมื่อครั้งที่เกิดเหตุการณ์ชิงตัวประกันในเทอร์มินอล 21 โคราช อาสาสมัครทหารพราน พัทธพล พรมอ่อน จากสังกัดกองร้อยทหารพรานที่ 2212 ซึ่งกำลังลาพักร้อน และใช้เวลาว่างหารายได้เสริมจากการเป็นมอเตอร์ไซค์รับจ้าง ได้ช่วยชีวิตตำรวจที่ได้รับบาดเจ็บจากการถูกยิง อันส่งผลให้เขาได้รับการบรรจุนายสิบในเวลาต่อมา โดยมีชาวโซเชียลมีเดียร่วมแสดงความยินดีเป็นจำนวนมาก
ปฏิบัติการสำคัญ
วันที่ 14–16 สิงหาคม พ.ศ. 2563 หน่วยเฉพาะกิจกรมทหารพรานที่ 22 พร้อมหน่วยปฏิบัติการพิเศษจังหวัดปัตตานี ได้ร่วมตรวจค้นพื้นที่ตำบลกอลำ อำเภอยะรัง จังหวัดปัตตานี และพบกลุ่มผู้ก่อเหตุรุนแรงซึ่งเปิดฉากยิงใส่เจ้าหน้าที่ จึงได้เชิญผู้นำท้องถิ่นเข้าเกลี้ยกล่อม แต่ไม่เป็นผล กระทั่งมีการใช้เฮลิคอปเตอร์บินกดดัน และใช้โดรนตรวจการณ์ พร้อมยิงตอบโต้อย่างต่อเนื่อง โดยพื้นที่ดังกล่าวมีสภาพเป็นทุ่งนาและป่าละเมาะ ทำให้การปฏิบัติเป็นไปอย่างยากลำบาก จากเหตุการณ์ดังกล่าว เจ้าหน้าที่ชุดควบคุม 543 ได้รับบาดเจ็บ 3 นาย ส่วนกลุ่มผู้ก่อเหตุรุนแรงเสียชีวิต 7 ราย ซึ่งเคยเกี่ยวข้องกับคดีสำคัญหลายเหตุการณ์
กิจกรรมเพื่อสังคม
หน่วยเฉพาะกิจกรมทหารพรานที่ 22 ได้มีส่วนช่วยเหลือประชาชนในพื้นที่ อาทิ ดูแลประชาชนในพื้นที่, ทำนุบำรุงพระพุทธศาสนา, อำนวยความสะดวกในการรับส่งผู้ป่วย และดูแลความปลอดภัยตามเส้นทาง
สิ่งสืบทอด
จากความรุนแรงที่เกิดขึ้นในความไม่สงบในชายแดนภาคใต้ของประเทศไทย ร้อยตรีหญิง กุลณภา สุวาณิช ซึ่งเป็นทหารพรานหญิงสังกัดหน่วยเฉพาะกิจกรมทหารพรานที่ 22 เผยว่า หลายเหตุการณ์ทหารไม่ได้ทำแต่ถูกโยนความผิด เธอจึงอยากให้สังคมมองเห็นข้อเท็จจริง และต้องการให้สื่อนำเสนอความจริง ซึ่งทุกคนต่างต้องการให้บ้านเมืองสงบ
สกุลมีสทัส
สกุลมีสทัส เป็นสกุลของปลาน้ำจืดและน้ำกร่อยสกุลหนึ่ง ในวงศ์ปลากด (Bagridae) ในอันดับปลาหนัง (Siluformes) ใช้ชื่อสกุลว่า Mystus (/มีส-ทัส/)